Demonstration mod øget råstofindvinding | Nordjyske.dk
Næsten 100 mødtes ved Thorup Kirke
THORUP:De vægter grus og sand - vi vil have vores grundvand!!
Sådan lød det på pladsen foran Thorup Kirke, da der lørdag eftermiddag var indkaldt til demonstration mod Regions Nordjyllands planer om at udvide den nuværende råstofindvinding inde i skoven.
Området Siem Skov leverer store mængder rent drikkevand til vandværket i Terndrup, og de lokale frygter for, at yderligere gravearbejde efter grus og sand vil forurene grundvandet.
Enhedslisten stod sammen med naboer til graveområdet, Terndrup Vandværk og St. Brøndum-Siem-Thorup Menioghedsråd bag demonstrationen, som skal få regionsrådspolitikerne til at tænke sig om en ekstra gang, inden de vedtager råstofplanen for 2016.
01. oktober 2016 kl. 18:36